Numedal

Numedal er et dalføre i Buskerud fylke. Dalen er det sørvestligste av de store dalførene i Øst-Norge og strekker seg nord-nordvestover fra Kongsberg til Dagali. De største tettstedene og bygdene i dalen er Svene, Lampeland, Flesberg, Lyngdal, Rollag, Veggli, Nore, Rødberg, Uvdal og Dagali.

Gjennom hele dalen renner Numedalslågen, ett av Norges lengste vassdrag – Numedalsvassdraget. Lågen har betydd mye for dalen og ble tidligere brukt til tømmerfløting. Numedal utenom Kongsberg går fra Pikerfoss mot Hardangervidda og er spredt bosatt. De første 80 km stiger dalen 103 meter.

Numedal som distrikt omfatter de tre kommunene Flesberg, Rollag og Nore og Uvdal. Kongsberg blir av og til regnet som del av Numedal. Nedenfor Kongsberg kalles dalføret Lågendalen.https://snl.no/Numedal Distriktet har til sammen 33 298 innbyggere (1. januar 2015)Statistisk sentralbyrå: Kvartalsvise befolkningsendringer 1. januar 2015 og 4 306 kvadratkilometer medregnet Kongsberg kommune. Regionsenteret er byen Kongsberg.

Numedal har fire stavkirker og et høyt antall bevarte tømmerbygninger fra middelalderen. Dalføret markedsfører seg som «middelalderdalen» og arrangerer hvert år Middelalderuka, en festival med kulturarrangementer på flere steder.

 Kommunestruktur 
Medregnet Kongsberg omfatter Numedal fire kommuner:

NummerKartNavnAdm.senterFolketallArealMålformOrdførerParti330325px|center|Kongsberg kommune KongsbergBokmålKari Anne SandSp333425px|center|Flesberg kommune  LampelandBokmålOddvar GaraasSp333625px|center|Rollag kommune  RollagNøytralJaren HeitmannSp333825px|center|Nore og Uvdal kommune|lenke=Special:FilePath/NO_3338_Nore-og_Uvdal.svg RødbergNøytralJan Gaute BjerkeAp

 Kommuneinndelingshistorikk 
I 1838 ble Numedal inndelt i kommunene Kongsberg, Sandsvær, Flesberg og Rollag. I 1858 ble sognene Nore og Uvdal skilt ut fra Rollag som Nore herred, som i 1900 ble delt opp i Nore og Uvdal herreder. I 1907 ble Sandsvær delt i Øvre og Ytre Sandsvær herreder. Nore og Uvdal ble slått sammen igjen i 1962. Øvre og Ytre Sandsvær ble begge innlemmet i Kongsberg i 1964.

 Administrative inndelinger 

Kommunene deltar i regionrådet for Kongsbergregionen sammen med Tinn, Notodden og Hjartdal i Aust-Telemark.

Distriktet utgjør virkeområdet for Kongsberg prosti under Tunsberg bispedømme

Distriktet utgjør domsmyndighetsområdet til Kongsberg og Eiker tingrett under Borgarting lagdømme

Distriktet utgjorde det tidligere Numedal og Sandsvær fogderi.

 Tettsteder 
Tettsteder i Numedal, rangert etter innbyggertall 1. januar 2013 (kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2013.

Kongsberg – 20 226 (Kongsberg)
Hvittingfoss – 1 149 (Kongsberg)
Lampeland – 501 (Flesberg)
Rødberg – 497 (Nore og Uvdal)
Svene – 378 (Flesberg)
Hillestad – 345 (Kongsberg)
Skollenborg – 322 (Kongsberg)
Veggli – 259 (Rollag)

Byer
Kongsberg ble grunnlagt som bergstad i 1624, og oppgradert til kjøpstad i 1802.

 Politikk 
Ved Stortingsvalget 2013 var det 23 491 stemmeberettigede velgere i Numedal. Det ble avgitt 18 628 stemmer. Valgdeltagelsen var dermed 79,3 %. Valgresultatet ga en borgerlig overvekt på 5,8 prosentpoeng (50,9 % H+Frp+KrF+V, 45,1 % Ap+Sp+SV). Tabellen viser stemmefordelingen:valgresultat.no: Stortingsvalget 2013: Resultater for Buskerud  

 Parti  Stemmetall  % Arbeiderpartiet  5 428  29,3 Høyre  4 585  24,7 Fremskrittspartiet  3 184  17,2 Senterpartiet  2 373  12,8 Venstre  1 151  6,2 Sosialistisk Venstreparti  554  3,0 Kristelig Folkeparti  518  2,8 Miljøpartiet De Grønne  404  2,2 Rødt  107  0,6 De Kristne  101  0,5 Piratpartiet  100  0,5 Kristent Samlingsparti  10  0,1 Kystpartiet  8  0,0 Demokratene i Norge  7  0,0 Samfunnspartiet  4  0,0 Blanke stemmer  94  - Valgdeltagelse/Total  18 628  79,3

 Egen valgkrets 
Numedal var en valgkrets i Buskerud amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Numedal valgte således én representant og én personlig vararepresentant.

Valgkretsen Numedal hadde rundt 20 000 innbyggere og 10 000 stemmeberettigede etter innføringen av kvinnelig stemmerett. Øvre Eker/Øvre Eiker herred inngikk også i valgkretsen, men ikke Kongsberg som valgte egen kjøpstadsrepresentant sammen med Hønefoss og senere også sammen med Notodden. 

 Valgresultat 
ValgårHøyre og Frisinnede VenstreVenstreSocialistene 1. valgomgang 2. valgomgang 1. valgomgang 2. valgomgang 1. valgomgang 2. valgomgangStemmerAndelStemmerAndelStemmerAndelStemmerAndelStemmerAndelStemmerAndel1906  1 383(V og Saml)632 53,8% 24,6%466 18,1% 19091 23422485 41,2%2 059 45,4%1 440 38,4%2 466 54,4%766 6,0% 19121 634 39,4%1 886 37,6%1 444 34,8%2 259 45,0%1 062 25,6%868 17,3%19151 441 26,9%1 127 16,9%1 845267 39,4%3 21848,2%1 807 33,7%2 330 34,9%19181 886 30,3%3 02539,3%2 045128 34,9%2 144 27,9% 2 164 34,8%2 513 32,7%

 Stortingsrepresentanter 
 Periode Representant Parti Vararepresentant 1907–1909 Gårdbruker Hans Pedersen Rustand, Øvre Eker Venstre og Samlingspartiet Gårdbruker M. P. Grette, Ytre Sandsvær 1910–1912 Kirkesanger Anton Martin Knudsen Omholt, Ytre Sandsvær Venstre Gårdbruker Ole Olsen Haavardsrud, Flesberg 1913–1915 Kirkesanger Anton Martin Knudsen Omholt, Ytre Sandsvær Venstre Gårdbruker Ole Olsen Haavardsrud, Flesberg 1916–1918 Gårdbruker Ole Olsen Haavardsrud, Flesberg Venstre Gårdbruker O. N. Kolkind, Øvre Eker 1919–1921 Gårdbruker Jon Reinholdt Aas, Øvre Eiker Høyre og Frisinnede Venstre Gårdbruker og bankkasserer M. P. Grette, Ytre Sandsvær

 Samferdsel 
Numedalsbanen traffikerte dalføret 1927-1988. Lågen er farbar med båt på enkelte strekninger, blant annet mellom Pikerfoss og Bakkerud der elven faller 14 m på den 32 km lange strekningen. Fylkesvei 40 er hovedveien gjennom dalen.

Referanser

 Eksterne lenker 
 www.numedal.net
 Turforslag til Blefjell og Vegglifjell på DNT og NRKs nettsted ut.no  
 Kongsbergregionen

Kategori:Nore og Uvdals geografi
Kategori:Rollags geografi
Kategori:Flesbergs geografi
Kategori:Kongsbergs geografi
Kategori:Daler i Buskerud
Kategori:Landskap i Norge
Kategori:Distrikter i Norge